section_heading: Prvi svjetski rat
paragraph_text: Na početku Prvog svjetskog rata III. korpus nalazio se u sastavu Armijske grupe Kövess kojom je na Istočnom bojištu zapovijedao Hermann Kövess. Odmah po dolasku na bojište korpus je sudjelovao u teškim borbama istočno od Lemberga i kod Zloczowa. Krajem kolovoza III. korpus ulazi u sastav 2. armije koja je pristigla s Balkanskog bojišta u sastavu koje sudjeluje u Galicijskoj bitci.